ଭୁବନେଶ୍ୱର, ଜାନୁୟାରୀ ୪(ଓଡ଼ିଶା ଡ଼ଟ୍ କମ୍) ଇଟିଭି ଓଡ଼ିଆ ସମେତ ଇନାଡୁ ଗୃପରେ ଥିବା ନିବେଶକୁ ରିଲାଏନ୍ସ ଟିଭି ୧୮ ଗ୍ରୁପ୍ କୁ ହସ୍ତାନ୍ତର କରିଛି ।
ରିଲାଏନ୍ସର ଅନ୍ୟତମ ସବସିଡାରୀ କମ୍ପାନୀ ଇନଫୋଟେଲ ସହ ଟିଭି୧୮ର ହୋଇଥିବା ବୁଝାମଣା ପତ୍ରରୁ ଏହା ଜଣାପଡିଛି ।
ପ୍ରାଥମିକତା ଦିଆଯିବ ।
ଇନଫୋଟେଲ ଇତିମଧ୍ୟରେ ଦେଶବ୍ୟାପୀ ତାହାର ୪ଜି ବ୍ରଡବ୍ୟାଣ୍ଡ ସେବାକୁ ସ୍ଥାପନା କରିବାକୁ ଯାଉଛି । ଏହି ଅବସରରେ କମ୍ପାନୀ ତାହାର ନୁତନ ଚୁକ୍ତି ବଳରେ ନ୍ୟୁଜ, ମ୍ୟୁଜିକ୍, ଶିକ୍ଷା, ସ୍ୱାସ୍ଥ୍ୟ ତଥା ଅନ୍ୟାନ କ୍ଷେତ୍ରରେ ସୂଚନା ଯୋଗାଇପାରିବ ।
ଏ କ୍ଷେତ୍ରରେ ରିଲାଏନ୍ସ ୨୬୦୦ କୋଟି ଟଙ୍କା ନିବେଶ କରୁଥିବା ବେଳେ ଇନାଡୁ ଟିଭିର ମଧ୍ୟପ୍ରଦେଶ, ବିହାର, ରାଜସ୍ଥାନ, ଉର୍ଦ୍ଧୁ, କନ୍ନଡ, ମରାଠୀ, ଗୁଜୁରାଟୀ, ବାଙ୍ଗଲା ଓ ଓଡିଆ ଚ୍ୟାନେଲରେ ୧୦୦ ପ୍ରତିଶତ ଅଂଶଧନ ଓ ଇନାଡୁ ତେଲୁଗୁ ଓ ତେଲଗୁ ନ୍ୟୁଜ୍ ରେ ୪୯ ପ୍ରତିଶତ ଅଂଶଧନ ପାଇଁ ଟିଭି ୧୮ ଗ୍ରୁପ ସହ ଚୁକ୍ତି ବଦ୍ଧ ହୋଇଛି ।
ଏହି କମ୍ପାନୀ ଦ୍ବୟରେ ହେବାକୁ ଥିବା ସମୁଦାୟ ନିବେଶକୁ ରିଲାଏନ୍ସ ତାହାର ଏକ ଟ୍ରଷ୍ଟ ଦ୍ବାରା ପରିଚାଳିତ କରିବ ଏବଂ କମ୍ପାନୀ ଦ୍ବୟର ପରିଚାଳନାଗତ ଟ୍ରଷ୍ଟରେ ମଧ୍ୟ ରିଲାଏନ୍ସର ସ୍ୱତନ୍ତ୍ର ଟ୍ରଷ୍ଟକୁ ପ୍ରାଥମିକତା ଦିଆଯିବ ।
ଆଗାମୀଦିନରେ ଇନଫୋଟେଲ ୪ଜି ବ୍ୟବହାରକାରୀ ଏହି ଟିଭି୧୮ଗ୍ରୁପ ଦ୍ୱାରାପରିଚାଳିତ ପ୍ରାୟ ୨୫ଟି ଚ୍ୟାନେଲର ଲାଇଭ ଟିଭି ଖେିପାରିବେ । ଏବଂ ଏହାର ଗ୍ରାହକ ମାନଙ୍କୁ ଆକର୍ଷଣୀୟ ମୂଲ୍ୟ ଯୁକ୍ତ ସେବା ପ୍ରଦାନ କରିବା ସହ ସୂଚନା ଓ ଯୋଗାଯୋଗ କ୍ଷେତ୍ରରେ ଏକ ନୂତନ ଅଧ୍ୟାୟ ସୃଷ୍ଟି କରିବ ।
ଭୁବନେଶ୍ୱର,ମଇ ୧୫(ଓଡ଼ିଶା ଡ଼ଟ୍ କମ୍) ରାଜ୍ୟରେ ଶିଳ୍ପ ବିକାଶ କାର୍ଯ୍ୟକ୍ରମକୁ ଦୃଷ୍ଟିରେ ରଖି ୨୦୧୨ ସୁଦ୍ଧା ସମସ୍ତ ବ୍ଲକରେ ଶିଳ୍ପ ତାଲିମ ଅନୁଷ୍ଠା ପ୍ରତିଷ୍ଠା କରିବାକୁ ରାଜ୍ୟ ସରକାର ନିଷ୍ପତ୍ତି ନେଇଛନ୍ତି ।
ଶନିବାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଅଧ୍ୟକ୍ଷତାରେ ଅନୁଷ୍ଠିତ ବୈଠକରେ ଏହି ନିଷ୍ପତ୍ତି ନିଆଯାଇଛି । ବୈଷୟିକ ଦକ୍ଷତା ସଂପନ୍ନ ମାନବ ସମ୍ବଳ ପ୍ରସ୍ତୁତ କରିବାରେ ଏହା ସହାୟକ ହେବ ବୋଲି ମୁଖ୍ୟମନ୍ତ୍ରୀ କହିଛନ୍ତି ।
ସରକାରୀ ସ୍ତର ବ୍ୟତୀତ ବିଭିନ୍ନ ଶିଳ୍ପସଂସ୍ଥା, ଘରୋଇ ସଂସ୍ଥା ଓ ସରକାରୀ ଘରୋଇ ଭାଗିଦାରିରେ ଏହି ପ୍ରତିଷ୍ଠାନ କରାଯିବ । ସରକାରଙ୍କ ପ୍ରସ୍ତାବ କ୍ରମେ ୨୭ଟି ଶିଳ୍ପ ସଂସ୍ଥା ବିଭିନ୍ନ ବ୍ଲକରେ ଶିଳ୍ପ ତାଲିମ ପ୍ରତିଷ୍ଠାନ ଖୋଲିବା ପାଇଁ ସମ୍ମତି ପ୍ରଦାନ କରିଛନ୍ତି ।
ଆସନ୍ତା ୨୦ ତାରିଖରେ ଦଶଟି ସଂସ୍ଥା ସହ ଏହି ପ୍ରତିଷ୍ଠାନ ଖୋଲାଯିବା ସଂପର୍କରେ ବୁଝାମଣା ପତ୍ର ସ୍ୱାକ୍ଷର ହେବ ବୋଲି କୁହାଯାଇଛି ।
ବଣ୍ଡା ଆଦିମ ଜନଜାତିର ପିଲାମାନଙ୍କୁ ବୈଷୟିକ ତାଲିମ ପାଠ୍ୟକ୍ରମ ପ୍ରତି ଆକୃଷ୍ଟି କରିବା ପାଇଁ ସ୍ୱତନ୍ତ୍ର ବୃତ୍ତି ବ୍ୟବସ୍ଥା ପ୍ରଚଳନ କରାଯିବ ବୋଲି ନିଷ୍ପତ୍ତି ହୋଇଛି ।
